ai4bharat/Pralekha huggingface dataset:
صحت اور خاندانی بہبود کی وزارت
صحت یاب ہونے والوں کی مجموعی تعداد بڑھ کر 7.2 لاکھ ہوئی
صحت یابی کی قومی شرح بڑھ کر 62.72 فیصد
کورونا سے ہونےوالی اموات کی تعداد مزید کم ہوکر 2.43 فیصد
نئی دہلی، 21 جولائی 2020، کووڈ۔ 19 مریضوں کے موثر کلینیکل علاج کو یقینی بنانے کےلئے علاج کے معیاری پروٹوکول کے ساتھ ملک بھر میں لیبز کے موثر نیٹ ورک کو وسعت دے کر موثر نگرانی اور جانچ کے لئے پائیدار ، فعال ترقی پسندانہ اور جامع حکمت عملی کے نتیجے میں گزشتہ 24 گھنٹوں کے دوران صحت یاب ہونے والے کووڈ۔ 19 کے مریضوں کی تعداد مسلسل بڑھتے ہوئے 24491 ہوگئی ہے۔اس سے اب تک کوڈ۔ 19 کے صحت یاب ہونےوالے مریضوں کی مجموعی تعداد بڑھ کر 724577 ہوگئی ہے۔
صحت یابی کی شرح میں مزید اضافہ ہوا ہے اور یہ بڑھ کر 62.72 فیصد ہوگئی ہے ۔
اس نے بھارت میں کووڈ۔ 19 سے ہونے والے اموات کی شرح میں بھی مسلسل گراوٹ آئی ہے اور گھٹ کر 2.43 فیصد ہوگئی ہے۔
صحت یاب ہونے والوں کی تعداد اور فعال معاملوں کی تعداد کے درمیان فرق بھی مسلسل بڑھتا جارہا ہے۔ اس وقت یہ بڑھ کر 322048 ہوگیا ہے۔ فی الحال ملک میں 402529 سرگرم معاملے ہیں اور وہ سبھی طبی نگرانی میں ہیں۔
گزشتہ 24 گھنٹوں میں 33395 نمونوں کی جانچ کی جاچکی ہے۔ مجموعی طور پر ہندوستان میں 14381303 نموں کی جانچ کی گئی ہے۔ یہ کام تشخیض کرنے والی لیب کے نیٹ ورک کو وسعت دے کر ہی ممکن ہوا ہے۔ اس لیب نیٹ ورک میں 1274 لیبس ہیں، جن می 892 لیبس سرکاری شعبے کی ہیں اور 382 پرائیویٹ لیبز ہیں۔ ان میں درج ذیل شامل ہیں۔
ریئل ٹائم آر ٹی پی سی آر پر مبنی ٹیسٹنگ لیب: 651 
ٹرو نیٹ پر مبنی ٹیسٹنگ لیب: 516 
سی بی این اے اے ٹی پر مبنی ٹیسٹنگ لیب: 107 
کووڈ۔ 19 سے متعلق تکنیکی معاملات کے بارے میں تمام مستند اور اپ ڈیٹ شدہ معلومات ، رہنما خطوط اور مشاورتی نوٹ کے لئے برائے کرم مستقل طور پر دیکھیں : https://www.mohfw.gov.in/ اور @MoHFW_INDIA
کووڈ۔ 19 سے متعلق تکنیکی پوچھ گچھtechnicalquery.covid19[at]gov[dot]in اور دیگر پوچھ گچھ ncov2019[at]gov[dot]in اور@CovidIndiaSeva . پر بھیجیں۔
کووڈ۔ 19 سے متعلق کسی پوچھ گچھ کے معاملے میں براہ کرم صحت اور خاندانی بہبود کی وزارت کے ہیلپ لائن نمبر +91-11-23978046 یا 1075  پر رابطہ کریں۔ کووڈ۔ 19 کے بارے میں ریاستوں / مرکز کے زیر انتظام خطوں کے ہیلپ لائن نمبروں کی فہرست
https://www.mohfw.gov.in/pdf/coronvavirushelplinenumber.pdf . پر بھی دستیاب ہے۔
۔۔۔۔۔۔۔۔۔۔۔
م ن۔ ا گ۔ن ا۔

U-4063
(
وزارت اطلاعات ونشریات
کلینا تھون پہل کا نعرہ ہے "نہ گندگی پھیلاؤں گا، نہ پھیلانے دوں گا۔"
"ہم ایک صاف اور سرسبز گوا کے لیے عزم بستہ ہیں" - ڈاکٹر پرمود پی ساونت
"صاف ستھرا گوا ہی بھارت کا سیاحتی دارالحکومت بن سکتا ہے" محترمہ امروتا فڈنویس، بانی دویاج فاؤنڈیشن
وزیر اعلیٰ ڈاکٹر پرمود ساونت نے میرامار بیچ پر کلینا تھون کا افتتاح کیا
#IFFIWood، 28 نومبر 2022
انٹرنیشنل فلم فیسٹیول آف انڈیا  2022 کے آخری دن کا آغاز میرامار بیچ پر صفائی مہم کے ساتھ ہوا۔ دویاج فاؤنڈیشن اور بھملا فاؤنڈیشن کے ذریعے گوا حکومت کے تعاون سے منعقد کی گئی کلینا تھون ہمارے گردوپیش کو صاف ستھرا رکھنے کی اقدار کو فروغ دینے کی ایک پہل ہے۔ یہ نہ صرف ریاست گوا کے رہائشیوں بلکہ سیاحوں کو بھی محیط ہے۔
اس تقریب کا آغاز آج صبح میرامار ساحل سمندر پر ساحل سمندر کی صفائی مہم کے ساتھ ہوا۔ اس کی قیادت گوا کے وزیر اعلیٰ ڈاکٹر پرمود پی ساونت، دویاج فاؤنڈیشن کی بانی محترمہ امروتا فڈنویس اور گوا کابینہ کے ارکان نے کی۔ جیکی شروف، کرن کندرا اور کوریوگرافر ریمو ڈی سوزا جیسے بالی ووڈ اداکاروں نے بھی کلینا تھون میں حصہ لیا۔
افتتاحی تقریب میں ڈاکٹر ساونت نے کہا، "ہم اپنے ساحلوں کو صاف ستھرا رکھتے ہیں، لیکن اس پہل کا مقصد سیاحوں تک بھی پہنچنا ہے۔ ہم گوا کو صرف اسی وقت صاف ستھرا اور سرسبز رکھ سکتے ہیں جب سیاح، جو گوا کی آبادی کا ایک بہت بڑا حصہ ہیں، بھی ان کوششوں میں شامل ہوں۔ ہم ایک نیلی معیشت ہیں، دریاؤں اور سمندروں کے پانی کو صاف رکھنا ہمارے لیے بہت اہم ہے، لہذا میں سب سے درخواست کرتا ہوں کہ وہ پانی کو آلودہ نہ کریں۔ انھوں نے آگے کہا، "سوچھ ساگر، سرکشت ساگر مہم، جو وزیر اعظم نریندر مودی کے وژن کے مطابق شروع کی گئی تھی، کا مقصد 104 کلومیٹر طویل گوان ساحل کو صاف ستھرا رکھنا ہے۔ طلبہ اور این جی اوز نے ہمیشہ ان مشنوں میں حصہ لیا ہے اور اب جب سیاح اس میں شامل ہوں گے تو صفائی ستھرائی کا ہمارا مقصد پوری حد تک حاصل ہوجائے گا۔" انھوں نے کہا کہ ان کی حکومت کے ماحولیاتی اہداف صرف ساحلوں تک ہی محدود نہیں ہیں بلکہ شاہراہوں اور میونسپلٹیوں تک بھی پھیلے ہوئے ہیں۔ اس سلسلے میں انھوں نے کہا، "ہم صاف ستھرے اور سرسبز گوا کے لیے عزم بستہ ہیں اور رہیں گے۔"
کلینا تھون کے اس اقدام کا مقصد نہ صرف بیداری پھیلانا ہے بلکہ کارروائی کا آغاز بھی کرنا ہے جو آج صبح ساحل سمندر پر شرکت کرنے والے معززین اور رضاکاروں کے ذریعہ کی جانے والی صفائی کے عمل سے واضح ہوتا ہے۔
محترمہ فڈنویس نے اس موقع پر کہا، "گوا میں اپنے آس پاس کے ماحول کو صاف ستھرا رکھنے کی ثقافت ہے، لیکن ان اسباق پر نظر ثانی کرنا ضروری ہے جو ہم جانتے ہیں، لہذا اس اقدام کا مقصد ہر کسی کو یہ یاد دلانا ہے کہ وہ گندگی نہ پھیلائیں، تاکہ ہم ایک صحت مند سمندری زندگی حاصل کرسکیں، اور اپنے بچوں کے لیے ایک بہتر سیارہ چھوڑ سکیں۔ انھوں نے کہا کہ اس مہم کا نعرہ یہ ہے کہ ''نہ گندگی پھیلاؤں گا، نہ پھیلانے دوں گا''۔ انھوں نے امید ظاہر کی کہ یہ اقدام گوا کو بھارت کا سیاحتی دارالحکومت بنائے گا۔
گوا میں صفائی ستھرائی کے اقدامات میں نمایاں پیش رفت کرنے والی مختلف این جی اوز، گرام پنچایتوں اور میونسپلٹیوں کو بھی اس تقریب میں اعزاز سے نوازا گیا۔ اس سے اس پہل کے جذبے کی نشاندہی ہوئی، جس نے نہ صرف حکومت بلکہ طلبہ، این جی اوز اور سیاحوں پر بھی زور دیا کہ وہ گوا کو صاف ستھرا رکھنے کے لیے اپنا کردار ادا کریں۔
وزارت آیوش
کووڈ کے بعد کے مسائل کے تدارک میں آیوش دوائیں موثر ثابت ہوئیں :منج پارا مہندربھائی
‘آزادی کا امرت مہوتسو ’کے تحت ویبنا کا رانعقاد
نئی دہلی، 31؍ اگست :آیوش کے مرکزی وزیرمملکت ڈاکٹرمنج پار ا مہیندربھائی نے کہاکہ کووڈ کے بعد کے مسائل کے تدارک میں آیوش دوائیں بھی موثرثابت ہوئی ہیں ۔ انھوں نے کہاکہ کورونا وباء ابھی بھی گھات لگائے بیٹھی ہے اورسبھی کو محتاط رہنے اور کووڈ پروٹوکول پرعمل کرنے کی ضرورت ہے ۔
وزیرموصوف پیرکے روز آیوش وزارت کے تحت آل انڈیا آیوروید انسٹی ٹیوٹ کی طرف سے کووڈ 19کے بندوبست میں آیوش نظام کے رول پر منعقد ایک ویبنارسے خطاب کررہے تھے ۔ یہ پروگرام ‘ آزادی کا امرت مہوتسو ’ آئندہ سال بھارت کی آزادی کے 75سال مکمل ہونے کی تقریب ، کے تحت آیوش پروگرام کی ہفتہ بھرجاری رہنے والی سیریز کا پہلا انعقاد تھا۔
جناب منج پارانے کہاکہ آیوش وزارت کی طرف سے کووڈ 19سے نمٹنے کے لئے مسلسل وقتا فوقتاً پروٹوکول کیاگیا اورگلوئے جیسی دواوں سے لوگوں کو کافی فائدہ ہواہے ۔آیوش کے وزیرنے کہا‘‘ آیوش طریقہ علاج پر کئی مطالعے ہوئے ہیں اور اس شعبے میں مزید تحقیق کرنے کی ضرورت ہے ۔ آیوش وزارت ان لوگوں کا خیرمقدم کرتی ہے جو آیوش میں تحقیق کرناچاہتے ہیں ’’۔
ویبنارسے خطاب کرتے ہوئے ، ڈی سینتھل پانڈین ، جوائنٹ سکریٹری ، وزارت آیوش نے کہا کہ جہاں پورا ملک کووڈ 19کی وباء کی تیسری لہر سے لڑنے کی تیاری کررہاہے ، وہیں آیوش وزارت نے بھی اس کے لئے ایک خاکہ تیارکیاہے ۔ انھوں نے کہاکہ ملک کے عوام تک سیع پیمانے پر آیوش طریقہ علاج کے فوائد کو پہنچانے کے لئے آنے والے دنوں میں آیوش شعبے کے بنیادی ڈھانچے میں وسیع تر بہتری کی امید ہے ۔
کووڈ 19کے ہلکے اور درمیانہ معاملوں کے بندوبست میں آیوروید اورآیوش کے دیگرطریقوں کے فوائد کے بارے میں بتاتے ہوئے ڈاکٹرتنوجہ نیساری ، ڈائرکٹر، آل انڈیا آیوروید انسٹی ٹیوٹ نے کہاکہ ادارے میں قائم کووڈ مرکز میں لوگوں کے شفایاب ہونے کی شرح 99فیصد سے زیادہ ہوچکی ہے ۔ انھوں نے کہاکہ ‘‘ کووڈ سینٹرمیں نہ صرف کوروناسے متاثر لوگ صحت یاب ہوئے ، بلکہ ان علاج کرنے میں مصروف ڈاکٹروں ، نرسنگ اسٹاف اور اسپتال کے دیگرملازمین میں سے کسی کابھی جانی نقصان نہیں ہوا۔ اس کی سب سے بڑی وجہ یہ تھی کہ سبھی لوگوں نے آیوش پروٹوکول پرعمل کیاتھا۔ میں خود آیوش کی دوائیں لیتی ہوں اورپچھلے دوسال سے صحت مند ہوں ’’۔
ویبنارمیں ایم ڈی این آئی وائی کے ڈائرکٹر ڈاکٹر ایشورباسوریڈی ، این سی ایچ کے چیئرمین ڈاکٹرانل کھورانہ ، سی سی آئی ایس ایم کے چیئرمین وید یہ جینت دیوپجاری ، سی سی آراے ایس کے ڈائرکٹر جنرل این شری کانت اور مختلف اداروں کے وائس چانسلرس بھی موجود تھے ۔
وزارات ثقافت
یادگاری عمارتوں سے متعلق قومی اتھارٹی 25 جون کو عظیم جنگجو بابا بندہ سنگھ بہادر کا یوم شہادت منائے گی
لال قلعہ کے لان اور مہرولی میں تقریبات کا انعقاد کیا جائے گا
یادگاری عمارتوں سے متعلق قومی اتھارٹی 25 جون 2022 کو عظیم جنگجو بابا بندہ سنگھ بہادر کا یومِ شہادت منا رہی ہے ۔
25 جون 2022 کو لال قلعہ کے لان میں صبح 10.30 بجے سے 11.30 بجے تک مخصوص اور معزز شخصیات کے متاثر کن خطبات کا اہتمام کیا جائے گا۔
اس کے علاوہ شام 7.30 بجے سے رات 9.30 بجے تک بابا بندہ سنگھ بہادر صاحب کے شہیدی استھل - شری گرو سنگھ سبھا گرودوارہ، مہرولی، نئی دہلی میں سماگم کا انعقاد کیا جائے گا جہاں بابا بندہ سنگھ بہادر کی یادگار شہادت پر خراج عقیدت پیش کیا جائے گا۔
بابا بندہ سنگھ بہادر ایک عظیم سکھ جنگجو اور خالصہ فوج کے کمانڈر تھے جنہوں نے مغلوں کو شکست دی اور شمالی بھارت کے ایک بڑے حصے کو آزاد کرایا۔ انہوں نے پنجاب میں خالصہ راج قائم کیا۔ بندہ سنگھ بہادر نے زمینداری نظام کو ختم کیا اور زمین کے کاشتکاروں کو جائیداد کے حقوق دیے۔ وہ ایک معزز حکمران تھے جنہوں نے نانک شاہی سکے متعارف کروائے تھے۔ انہیں مغل حکمران فرخ سیار نے پکڑ لیا اور دہلی لا کر انتہائی غیر انسانی طریقے سے موت کے گھاٹ اتار دیا۔ یہ شہادت مہرولی میں ہوئی جہاں ان کی شہادت کی یاد میں ایک یادگار آج بھی قائم ہے جو مثالی ہمت، بہادری اور دھرم میں گہرے ایمان کی علامت ہے۔ وہ گرو گووند سنگھ جی صاحب کے عظیم اور سچے شاگرد تھے۔
یہ شاید پہلا موقع ہے کہ جمہوریہ ہند عظیم شہید کی بہادری اور قربانی کو سلام پیش کر رہا ہے۔
لال قلعہ، نئی دہلی وہ جگہ ہے جہاں سے مغلوں نے ان کے قتل کے لیے فرمان جاری کیا تھا۔
۔۔۔۔۔۔۔۔۔۔۔۔۔۔۔۔۔۔۔۔۔
ش ح۔م ع۔ع ن

(Visitor Counter : 96
وزارت دفاع
آتم نربھر بھارت: وزارت دفاع نے دو مربوط الیکٹرانک وارفیئر سسٹم ’پروجیکٹ ہم شکتی‘ کی خریداری کے لیے بی ای ایل کے ساتھ 3000 کروڑ روپے کے معاہدہ پر دستخط کیے
وزارت دفاع نے 24 مارچ 2023 کو بھارت الیکٹرانکس لمیٹڈ ، حیدرآباد کے ساتھ تقریباً 3,000 کروڑ روپے کی مجموعی لاگت سے دو مربوط الیکٹرانک وارفیئر سسٹم ’پروجیکٹ ہم شکتی‘ کی خریداری کے لیے ایک معاہدہ پر دستخط کیے۔ یہ پروجیکٹ خریدیں [ہندوستانی – آئی ڈی ایم ایم ]زمرہ کے تحت ہے جس میں عصری اور مخصوص ٹیکنالوجیز شامل ہیں۔
’پروجیکٹ ہم شکتی‘ ہندوستانی الیکٹرانکس اور اس سے وابستہ صنعتوں، بشمول ایم ایس ایم ای، جو بی ای ایل کے ذیلی وینڈر ہیں، کی شرکت کی حوصلہ افزائی کرے گا۔ اس سے دو سال کی مدت میں تقریباً تین لاکھ افرادی دن کا روزگار پیدا ہوگا۔ یہ پروجیکٹ حکومت کے میک ان انڈیا پہل کے مطابق ملک کو ’آتم نربھر‘ بنانے میں مقامی صلاحیتوں کو فروغ دینے میں ایک اہم چھلانگ ہے۔
وزیراعظم کا دفتر
وزیراعظم کی ہریانہ کے یوم تاسیس پر اس کے عوام کو مبارکباد
نئی دہلی، یکم نومبر ،2020 / وزیراعظم جناب نریندر مودی نے ہریانہ کے یوم تاسیس پر اس کے عوام کو مبارکباد دی۔
وزیراعظم نے کہا ’’بھارت کی تاریخ میں اہم مقام رکھنے والے ہریانہ کے سبھی باشندوں کو ریاست کے یوم تاسیس کی تہہ دل سے مبارکباد۔ خوشحالی اور ترقی کی علامت یہ ریاست ترقی کے نئی – نئی اونچائی حاصل کرتا رہے۔‘‘
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
U – 6859
(
دیہی ترقیات کی وزارت
جل دوت ایپ کا قومی سطح پر آغاز
دیہی ترقی اور پنچایتی راج کے مرکزی وزیر جناب گری راج سنگھ کل اس ایپ کو لانچ کریں گے
دیہی ترقی کی وزارت نے کسی گاؤں میں منتخب کنوؤں کے پانی کی سطح کا پتہ لگانے کے لیے ملک بھر میں استعمال کے لیے یہ "جل دوت ایپ" تیار کیا ہے
دیہی ترقی کی وزارت نے "جل دوت ایپ" تیار کیا ہے جس کا استعمال ملک کے کسی بھی گاؤں کے منتخب کنوؤں کے پانی کی سطح کا پتہ لگانے کے لیے کیا جائے گا۔ دیہی ترقی اور پنچایتی راج کے مرکزی وزیر جناب گری راج سنگھ کل نئی دہلی میں ایک تقریب میں "جل دوت ایپ" لانچ کریں گے۔
جلدوت ایپ گرام روزگار سہایک  کو سال میں دو بار منتخب کنوؤں کے پانی کی سطح کی پیمائش کرنے کا اہل بنائے گی۔ ہر گاؤں میں کافی تعداد میں پیمائش کے مقامات  کا انتخاب کرنے کی ضرورت ہوگی۔ جو اس گاؤں میں زیر زمین پانی کی سطح کے نمائندے ہوں گے۔
یہ ایپ پنچایتوں کو مضبوط ڈیٹا کے ساتھ مدد فراہم کرے گی، جس کا استعمال آگے کارروائیوں کی بہتر منصوبہ بندی کے لیے کیا جا سکتا ہے۔ زیر زمین کا استعمال گرام پنچایت ترقیاتی منصوبہ  اور مہاتما گاندھی نریگا یوجنا کی مشق کے حصے کے طور پر کیا جا سکتا ہے۔ اس کے علاوہ اس ڈیٹا کا استعمال مختلف قسم کی تحقیق اور دیگر مقاصد کے لیے بھی کیا جا سکتا ہے۔
ملک نے دیہی اور شہری دونوں شعبوں میں واٹرشیڈ کی ترقی، جنگل بانی، آبی ذخائر کی ترقی اور تجدیدکاری، بارش کے پانی کی ذخیرہ اندوزی وغیرہ کے ذریعےپانی کے بندوبست میں بہتری کے لئے کئی قدم اٹھائے ہیں۔ تاہم، زیر زمین پانی نکالنے کے ساتھ ساتھ سطح پر موجود پانی کےوسائل کا استعمال، ملک کے کئی حصوں میں سنگین صورتحال اختیار کرگیا ہے، جس کے نتیجے میں پانی کی سطح میں نمایاں کمی واقع ہوئی ہے، جس سے کسانوں سمیت تمام کمیونٹیز کو پریشانی ہورہی ہے۔ اس لیے ملک بھر میں پانی کی سطح کی پیمائش اور مشاہدہ ضروری ہو گیا ہے۔
کل منعقد ہونے والی جل دوت ایپ لانچ تقریب میں دیہی ترقی اور فولاد کےمرکزی وزیر مملکت جناب فگن سنگھ کلستے؛ دیہی ترقی ،صارفین کے امور، خوراک اور عوامی تقسیم کی مرکزی وزیر مملکت، سادھوی نرنجن جیوتی اور پنچایتی راج کے مرکزی وزیر مملکت جناب کپل موریشور پاٹل، دیہی ترقی کے محکمے کے سکریٹری جناب ناگیندر ناتھ سنہا؛ سکریٹری، زمین کے وسائل سے متعلق محکمہ ، جناب اجے ترکی؛ سکریٹری، پنچایتی راج کی وزارت ،جناب سنیل کمار اور وزارت کے سینئر افسران موجود رہیں گے۔ تمام ریاستوں/ مرکز کے زیر انتظام علاقوں کے نمائندے ویڈیو کانفرنسنگ کے ذریعے پروگرام میں شامل ہوں گے۔
صحت اور خاندانی بہبود کی وزارت
بھارت میں کئی دنوں سے لگاتار کووڈ کے نئے معاملوں کے مقابلے میں شفایابی کے زیادہ معاملوں کی تعداد درج کی جارہی ہے
اکیس ریاستوں؍ مرکز کے زیر انتظام علاقوں میں صحت مند ہونے والوں کی تعدادنئے معاملوں کے مقابلے زیادہ ہے
نئی دلّی ، 27ستمبر 2020 / بھارت میں پچھلے 9 دنوں کی مدت کے دوران لگاتار کووڈ - 19 کے نئے معاملوں کے مقابلے میں شفایاب ہونے والوں کی تعداد زیادہ درج کی جارہی ہے۔ صحت مند ہوچکے مریضوں کی تعداد میں تیزی سے اضافہ ہورہا ہے۔ ایک دن میں شفایاب ہونے والوں کی اوسط تعداد 90 ہزار سے زیادہ ہے۔
ملک میں پچھلے 24 گھنٹوں کے دوران شفایاب ہونے والوں کی تعداد 92043 درج کی گئی ہے، جب کہ نئے تصدیق شدہ معاملوں کی تعداد 88600 ہے۔ اس کے ساتھ اب تک صحت مندہونے والے افراد کی تعداد تقریبا 50 لاکھ  ہوچکی ہے۔ اضافے کا یہ رجحان برقرار رکھتے ہوئے اب صحت یاب ہونے والوں کی قومی شرح اب 82.46 فیصد ہوچکی ہے۔
یومیہ صحت یابی کی اس اعلیٰ شرح سے دنیا میں بھارت کی سبقت میں مزید اضافہ ہوگیا ہے، کیونکہ بھارت میں شفایاب ہونے والے مریضوں کی تعداد سب سے زیادہ ہے۔
بھارت کے نئے معاملوں کے مقابلے میں شفایابی کی تعداد زیادہ درج کرنے سے شفایاب ہونے والوں کی فیصد تعداد اور مریضوں کی تعداد کے بیچ کا خلا تیزی سے بڑھ رہا ہے۔
شفایاب ہونے والوں اور موجودہ مریضوں کے درمیان یہ خلاء تقریبا 40 لاکھ  کا ہے۔
کئی دنوں سے مریضوں کی تعداد لگا تار 10 لاکھ سے کم رہی ہے۔ موجودہ معاملوں کا فیصدکل مثبت معاملوں کا محض 15.96 فیصد ہے اور یہ مستقل گر رہا ہے۔
مرکز اور ریاستوں ؍ مرکز کے زیر انتظام علاقوں کی سرکاروں کے درمیان قریبی، سرگرم اور مؤثر تال میل کی وجہ سے ایک دن کی شفایابی کی یہ اعلیٰ شرح ممکن ہوسکی ہے۔ 21 ریاستوں اور مرکز کے زیر انتظام علاقوں نے نئے معاملوں کے مقابلے میں صحت یاب ہونے والے افراد کی زیادہ تعداد کی اطلاع دی ہے۔
یہ نتائج صورت حال پر مرکزی حکومت کی مستقل نگرانی اور مستقل کثیر جہتی حکمت عملی اور مؤثر اقدامات کی وجہ سے یقینی بنائے گئے ہیں۔ملکی سطح پر اعلیٰ جانچ کی شرح اور بر وقت شناخت، نگرانی اور ٹریکننگ نیز معیاری طبی سہولیات کی وجہ سے یہ حوصلہ افزا نتائج آئے ہیں۔
۔۔۔۔۔۔۔۔۔۔۔۔۔۔

U.NO. 5909
(Visitor Counter : 122
وزارتِ تعلیم
بی ایچ یو کے ریکٹر پروفیسر وجے کمار شکلا بی ایچ یو کے وائس چانسلر کے دفتر کے کام انجام دیں گے
نئی دہلی، 28 مارچ: پروفیسر راکیش بھٹناگر اپنی مدت کار کی تکیمیل کرکے بی ایچ یو کے وائس چانسلر کے عہدے سے سبک دوش ہوگئے ہیں۔ اب بی ایچ یو ایکٹ کی رو سے یونیورسٹی کے ریکٹر پروفیسر وجے کمار شکلا بی ایچ یو کے وائس چانسلر کے دفتر کے کاموں کو انجام دیں گے۔
اسٹیل کی وزارت
این ایم ڈی سی اورحیدرآبادرنرس نے این ایم ڈی سی حیدرآباد میراتھن 2022 کا آغازکیا
این ایم ڈی سی اور حیدرآباد رنرزسوسائٹی نے آئی ڈی ایف سی فرسٹ بینک اور تلنگانہ سرکارکے اشتراک سے کل این ایم ڈی سی حیدرآباد میراتھن کے سال 2022کے ایڈیشن کے لئے لوگو جاری کیا اور دوڑ سے متعلق ریس ٹی شرٹ کی نقاب کشائی کی۔کان کنی سے متعلق بڑی قومی کمپنی این ایم ڈی سی نے اس سال 27اور28 اگست کو منعقد ہونے والی حیدرآباد میراتھن کے ٹائٹل کی سرپرستی حاصل کی ہے ۔ این ایم ڈی سی حیدرآباد میراتھن 2022کی شناخت ۔ مکے بازی کی عالمی چیمپیئن ، نکہت زرین نے ورچول طریقے سے اس تقریب میں شرکت کی ۔ این ایم ڈی سی کے سی ایم ڈی جناب سمیت دیب ، آئی ڈی ایف سی فرسٹ بینک کے سی ایم او جناب نارائن ٹی وی اوراس دوڑ کے ڈائریکٹرجناب پرشانت مورپاریا، اس تقریب میں موجودتھے ۔ تقریب کے بعد ایک پریس کانفرنس کا انعقاد کیاگیا۔
این ایم ڈی سی حیدرآباد میراتھن 2022دوڑ شہرکے مرکزی حصوں سے گزرے گی اوراس میں 15000دوڑنے والوں اور صحت اور فٹ فیس کے تئیں جوش وخروش رکھنے والوں کے حصہ لینے کا امکان ہے ۔
اس کے علاوہ اس موقع پر 3500رضاکار، 250طبی اہلکار، شہر کے عہدیداران اورپولیس فورس بھی موجود رہیں گے ۔ بھارت میں میراتھن سیزن کے آغاز کے موقع پر ہفتے بتاریخ 27اگست کو 5کے فن رن اور10کے فن رن اور28اگست ،2022یعنی میراتھن سنڈے کو ہاف میراتھن  اورفل میراتھن  کا انعقاد کیاجائے گا۔ اس تقریب میں ویڈیوکانفرنس کے ذریعہ شامل ہوتے ہوئے محترمہ نکہت زرین نے کہاکہ ‘‘مجھے حیدرآباد رنرس کی معاؤنت سے گیارہویں این ایم ڈی سی حیدرآباد میراتھن کے ساتھ وابستہ ہوکرخوشی ہورہی ہے ۔ مجھے بہت خوشی ہے کہ حیدرآباد رنرس ، لوگوں کی ایک سرگرم طرز حیات اختیارکرنے میں مدد کرنے اور دوڑ کو فٹ نیس اورچاق چوبند رہنے کے لئے ایک ترجیحی سرگرمی بنانے کے کام میں سرگرمی سے شامل ہے ۔’’
لوگوجاری کئے جانے کی تقریب میں این ایم ڈی سی کے سی ایم ڈی جناب سمیت دیب نے کہاکہ ‘‘این ایم ڈی سی ، حکومت ہند کی فٹ انڈیا تحریک کی ایک سرپرست ہے ۔ ہم کھیل کود سے متعلق تقریبات کی توثیق کرنے اورہمارے ملک کے لوگوں میں صحت اور فٹ نیس کو فروغ دینے کی غرض سے ہمیشہ پیش پیش رہتے ہیں ۔ حیدرآباد رنرس کےساتھ شراکت داری کرتے ہوئے ، جس نے حیدرآباد میراتھن قائم کرنے اورفٹ نیس حاصل کرنے کی غرض سے دوڑنے کی جانب لوگوں کی راغب کرنے میں ایک دہائی گزاردی ہے ، ہمارےلئے ایک اعزاز کی بات ہے ۔ میں دنیا بھرکے دوڑنے والوں کو دعوت دیتاہوں کہ وہ این ایم ڈی سی حیدرآباد میراتھن میں حصہ لیں اوراس کے 2022کے ایڈیشن کو ایک یادگارمیراتھن بنائیں ۔
آئی ڈی ایف سی فرسٹ بینک کے سی ایم ڈی ، جناب نارائن ٹی وی نے کہا :این ایم ڈی سی حیدرآباد میراتھن ہمارے لئے ایک موقع ہے کہ ہم حیدرآباد کے اس حیرت انگیز اوردرخشاں وتابناک شہر میں لوگوں کے ساتھ منسلک ہوں ۔
وزارت اطلاعات ونشریات
‘‘یوگا کی مشق جدید ہندوستان کا منتر ہے’’: پرکاش جاوڈیکر
وزارت اطلاعات و نشریات نے بین الاقوامی یوگادیوس کے موقع پر دیا جانے والا اعزاز بین الاقوامی یوگادیوس میڈیا سمان تشکیل دیا
نئی دہلی،08 جون وزیر اطلاعات و نشریات جناب پرکاش جاوڈیکر نے کہا ہے کہ یوگا کی مشق اور اس کی تشہیر صحت مند زندگی، صحت مند طرز زندگی ، صحت اور امراض کی روک تھام کا باعث بنی ہے۔ یوگا ہندوستان کی جانب سے دنیا کو ایک تحفہ ہے اور وزیر اعظم جناب نریندر مودی کی زیر قیادت جدید ہندوستان کا منتر بن گیا ہے۔ اقوام متحدہ نے یوگا کو عالمی طور تسلیم کیا ہےاور اب تقریبا 200 ملکوں میں ہر سال 21 جون کو عالمی پیمانے پر اس کی مشق کی جاتی ہے۔
ہندوستان اور بیرون ممالک میں یوگا کی تشہیر میں میڈیا کی ذمہ داری اور مثبت رول کا اعتراف کرتے ہوئے وزیر موصوف نے کہا کہ وزارت اطلاعات و نشریات نے یوگا کے پیغام کو عام کرنے میں میڈیا کی خدمات کے اعزاز میں رواں سال سے پہلا بین الاقوامی یوگا دیوس میڈیا سمان  تشکیل دیا ہے۔ یہ اعزاز درج ذیل زمروں میں میڈیا گھرانوں کو دیے جائیں گے:
- پرنٹ اور الیکٹرانک میڈیا  میں مصروف عمل میڈیا گھرانوں کو بین الاقوامی یوگا دیوس میڈیا سمان  دیا جائے گا۔
- تین زمروں کے تحت 33اعزاز دیے جائیں گے ۔
- اخباروں میں بہترین میڈیا کوریج کے زمرے میں 22 ہندوستانی زبانوں اور انگریزی میں 11 اعزاز دیے جائیں گے ۔
- ٹیلی ویژن میں بہترین میڈیا کوریج کے زمرے میں 22 ہندوستانی زبانوں اور انگریزی میں 11 اعزاز دیے جائیں گے۔
- ریڈیو میں بہترین میڈیا کوریج کے زمرے میں 22 ہندوستانی زبانوں اور انگریزی میں 11 اعزاز دیے جائیں گے۔
- یہ اعزاز خصوصی میڈل/تختی/ٹرافی اور توصیفی سند پر مشتمل ہوگا ۔
- اے وائی ڈی ایم ایس کے کوریج کا دورانیہ 10 جون سے 25 جون 2019 کے درمیان ہوگا۔
- یوگا کو مشتہر کرنے میں میڈیا کی خدمات کا جائزہ چھ ججوں کے ذریعہ لیا جائے گا۔
- اعزاز ات کا اعلان ہونے کے بعد بین الاقوامی یوگا دیوس میڈیا سمان کی تقریب کا انعقاد موزوں تاریخ میں کیا جائے گا جسے بعد میں طے کیا جائے گا۔ اعزاز دینے کی تقریب کا انعقاد جولائی 2019 کیا جائے گا۔
وزیر موصوف سے بات چیت کے دوران جناب امیت کھرے، سکریٹری  اور اعلی حکام بھی موجود تھے ۔
۔ ۔ ۔ ۔ ۔ ۔ ۔ ۔ ۔
(م ن۔اگ ۔ رض۔ را(
U-2351
(
نوجوانوں کے امور اور کھیل کود کی وزارت
کھیلو انڈیا اسکیم کے 'ٹیلنٹ سرچ اینڈ ڈویلپمنٹ' جزو کے تحت نچلی سطح پر ٹیلنٹ سرچ کا انعقاد کیا جاتا ہے: جناب انوراگ ٹھاکر
نئی دہلی، 05 اپریل 2022:
'کھیل' ریاستی موضوع ہونے کی وجہ سے زمینی سطح پر کھیلوں کی ثقافت کو فروغ دینے کی ذمہ داری بنیادی طور پر متعلقہ ریاستی/مرکز کے زیر انتظام علاقوں کی حکومتوں پر عائد ہوتی ہے۔ مرکزی حکومت ان کی کوششوں کا تکملہ کرتی ہے۔ تاہم یہ وزارت مرکزی شعبے کی ایک اسکیم چلاتی ہے، یعنی کھیلو انڈیا – کھیلوں کی ترقی کے لیے قومی پروگرام' اسکیم ۔ کھیلو انڈیا اسکیم کے 'ٹیلنٹ سرچ اینڈ ڈویلپمنٹ' جزو کے تحت دو زمروں میں کھیلوں کے ممکنہ ٹیلنٹ کی شناخت اور ثابت شدہ ٹیلنٹ کی شناخت میں نچلی سطح پر ٹیلنٹ سرچ کا انعقاد کیا جاتا ہے۔
ٹیلنٹ کی شناخت کے لیے ملک کو 5 خطوں یعنی شمال، مشرق، مغرب، جنوب اور شمال مشرقی خطوں میں تقسیم کیا گیا ہے۔ ممکنہ اور ثابت شدہ کھلاڑیوں کو شارٹ لسٹ کرنے کے لیے ملک کے ہر کونے تک پہنچنے کے لیے گراسروٹ زونل ٹیلنٹ آئیڈینٹیفکیشن کمیٹیاں تشکیل دی گئی ہیں۔ مزید برآں نیشنل اسپورٹس ٹیلنٹ کانٹیسٹ  اسکیم کے تحت باصلاحیت بچوں کا انتخاب 8 سے 14 سال کی عمر کے بچوں میں کیا جاتا ہے اور انہیں اسپورٹس اتھارٹی آف انڈیا  مراکز میں ایک منظم نظام کے ذریعے تربیت دی جاتی ہے۔ انڈکشن کے وقت ٹیسٹ اور کامیابیوں کی بیٹری میں تربیت یافتگان کی کارکردگی کا حساب رکھا جاتا ہے۔ دیسی کھیلوں میں صلاحیتوں کی اسکاؤٹنگ شرکاء کے درمیان کھلے مقابلوں کی بنیاد پر کی جاتی ہے۔ انتخاب ایس اے آئی، نیشنل اسپورٹس فیڈریشنز ، ایس اے آئی کوچز، متعلقہ کھیل کے گرو/سرپرست وغیرہ کے نمائندوں پر مشتمل سلیکشن کمیٹی کرتی ہے۔ اس بنیاد پر شناخت ہونے والے کھلاڑیوں کو عمر کی تصدیق، طبی معائنہ وغیرہ کے بعد داخلے کی پیشکش کی جاتی ہے۔
کھلاڑیوں کو عالمی معیار کی معیاری کوچنگ فراہم کرنے کے لیے ایس اے آئی ایلیٹ اور تمغہ جیتنے والے کھلاڑیوں کو کوچ کے طور پر بھرتی کرتا ہے۔ مزید برآں ملک میں کھیلوں کے ماحولیاتی نظام کو نچلی سطح پر مستحکم کرنے کے حکومتی وژن کے ایک حصے کے طور پر ملک بھر کے مختلف کھیلو انڈیا مراکز میں تربیت یافتگان کے لیے کوچ اور مینٹورز کے طور پر ماضی کے "چیمپئن ایتھلیٹس" کے ساتھ کم لاگت اور موثر کھیلوں کی تربیت کا طریقہ کار تیار کیا گیا ہے جس سے ان کے لیے آمدنی کے مستقل ذرائع کو بھی یقینی بنایا جاسکے گا۔
کھیلو انڈیا اسکیم کے 'کھیلوں کے بنیادی ڈھانچے کے استعمال اور تشکیل/اپ گریڈیشن' کے تحت اس وزارت نے کھیلوں کے بنیادی ڈھانچے کے دو پروجیکٹوں یعنی "سورنیم گجرات اسپورٹس یونیورسٹی میں سوئمنگ پول کی تعمیر"، گزشتہ تین سالوں کے دوران ریاست گجرات میں ولاوف، ضلع وڈودرا کو 5.00 کروڑ روپے کی مالیت اور ضلع احمد آباد کے ناران پورہ میں کھیلوں کے کمپلیکس کی تعمیر کو 583.99 کروڑ روپے کی مالیت کی منظوری دی ہے۔
یہ معلومات نوجوانوں کے امور اور کھیلوں کے وزیر جناب انوراگ ٹھاکر نے آج لوک سبھا میں ایک تحریری جواب میں دی۔
ایٹمی توانائی کا محکمہ
ملکی تکنیک کے دس نیوکلیئر پاور ریئکٹروں کا قیام
نئی دہلی،19 جولائی 2018؍ایٹمی توانائی، خلا، عملے، عوامی شکایات ،پنشن اور شمال مشرقی خطے کی ترقی وزیر مملکت ، کے علاوہ وزیر اعظم کے دفتر میں وزیر مملکت ڈاکٹر جیتندر سنگھ نے آج راجیہ سبھا میں ایک سوال کے تحریری جواب میں بتایا کہ حکومت نے جون 2017ء میں فلیٹ موڈ میں ہر 700میگاواٹ کے ملکی تکنیک کے دس پریشرائزڈ ہیوی واٹر ریئکٹر ز کے قیام کے لئے مالی منظوری اور انتظامی منظوری دے دی تھی۔یہ ملک کی ٹیکنالوجی کے ریئکٹرز نیوکلیئرپاور کاروپوریشن آف انڈیا لمٹیڈ کے ذریعے قائم کئے جارہے ہیں، جو ایٹمی توانائی کے محکمے کے انتظامی کنٹرول کے تحت حکومت ہند کا پوری طرح اپنا پبلک سیکٹر انڈر ٹیکنگ ہے۔
یہ ریئکٹرز حسب ذیل مقامات پر قائم کئے جانے ہیں:
|
|
مقام اور ریاست
|
|
پروجیکٹ
|
|
صلاحیت
|
|
چھٹکا، مدھیہ پردیش
|
|
چھٹکا1 اور 2
|
|
2 X 700
|
|
کیگا، کرناٹک
|
|
کیگا-5 اور 6
|
|
2 X 700
|
|
ماہی بانسواڑہ، راجستھان
|
|
ماہی بانسواڑہ-1 اور 2
|
|
2 X 700
|
|
گورکھپور، ہریانہ
|
|
جی ایچ اے وی پی-3 اور 4
|
|
2 X 700
|
|
ماہی بانسواڑہ، راجستھان
|
|
ماہی بانسواڑہ-3 اور 4
|
|
2 X 700
وزیر موصوف نے بتایا کہ زمین کی حصولی، باز آبادکاری اور دوبارہ بسانا، ماحولیاتی منظوری وغیرہ جیسی پروجیکٹ سے پہلے کی سرگرمیاں ان مقاما ت پر مختلف مرحلوں میں ہے۔کیگا اور گورکھپور مقاما ت پر زمین دستیاب ہے اور چھٹکا اور ماہی بانسواڑہ مقامات پر زمین کی حصولی پیشگی مرحلے میں ہے۔چھٹکا 1 اور 2 اور جی ایچ اے وی پی 3اور 4پروجیکٹوں کے لئے ماحولیاتی منظوری مل گئی ہے۔ دیگر مقامات کے لئے ماحولیاتی منظوری کا عمل مختلف مرحلوں میں ہے۔ اس کے علاوہ طویل مینوفیکچرنگ سائیکل آلات، انسانی وسائل کی منصوبہ بندی کی حصولی شروع کردی گئی ہے۔
بھارتیہ نابھیکہ وِدوت نگم لمٹیڈ کے ذریعے 500میگاواٹ کے پورٹو ٹائپ فاسٹ بریڈئیر ریئکٹر سمیت زیر تعمیر پروجیکٹوں اور10 پریشرائزڈ ہیوی واٹرریئکٹرز سمیت منظور کئے گئے پروجیکٹ کی تکمیل کے ساتھ کل نیوکلیائی پاور کی صلاحیت 2031ء تک 22480میگا واٹ تک پہنچ جائے گی۔
U: 3712
(Visitor Counter : 51